
SECRETARIO DI ESTADO VAN HUFFELEN 


Diahuebs 20 di januari mainta, a tuma luga un reunion 
sumamente ameno y fructifero entre Minister President di 
Aruba y Secretario di Estado di Hulanda seňora Alexandra van 
Huffelen. E reunion ta forma parti di e recorido di introduccion 
di Sectretario di Estado na unda ta reuni cu Aruba pa asina 
por trata puntonan di antencion y enfoca riba establece un 
bon colaboracion enter e paisnan. Por indica cu Sefiora van 
Huffelen tabata sumamente interesa den Aruba y den conoce 


nos pais mas miho y lo planea un biahe pa e region aki pronto. 


Durante e reunion a trata diferente tema actual y punto di 
precupacion di Pais Aruba. Por bisa cu Secretario di Estado 
tabata sumamento habri pa scucha Aruba su precupacionnan, 
y palabracion a wordo haci pa sigui trata e temanan mas 
estrechamente. 


Prome Minister Wever-Croes ta desea Secretario di Estado Sra. 
Van Huffelen, tur exito cu su funcion nobo y tin tur confiansa cu 
lo sigui den bon colabracion cu e Secretario di Estado. 

Prome Minister Evelyn Wever-Croes: 


GOBIERNO TA TRAHANDO RIBA MANEHO 
PA UTV/ATV 











ZI 








Prome Minister Evelyn Wever - Croes conhuntamente cu 
colega Minister Ursell Arends tabatin un reunion cu e comision 
institui pa Prome Minister, pa atende cu e problematica di 
UTV/ATV. Den e reunion aki e comision a propone pa regula 
e mercado y busca un balans entre desaroyo economico y 
turistico, teniendo cuenta cu medio ambiente. 


Aňa pasa july, Premier Wever - Croes a institui un comision 
multi disciplinario cu ta consisti di diferente departamento di 
Gobierno, pa atende cu e problematica di UTV/ATV na Aruba. 
E departamentonan y institutonan aki a reuni tur luna pa hunto 
delinea un plan strategico con Gobierno por atende cu e 
problematica aki. 


'UTV/ATV ta un actividad cu specialmente turistanan ta gusta 
haci aki na Aruba, pero e realidad ta, cu e actividad aki ta 
causa dafio na Aruba su medio ambiente, e no ta mes safe cu 
lo desea pa e ta y tambe e actividad ta causa molester cerca 
habitantenan den cierto barionan caminda nan ta frecuenta.’ 

Prome Minister a splica cu basa riba e puntonan di preocupacion 
aki, a pidi e comision pa un bin cu un proposicion. E comision 
a propone pa regula e mercado y no stop e actividad 
completamente. Mester enfoca riba busca un balansa entre 
desaroyo economico y turistico, protehando medio ambiente. 


A TUMA DOS DECISION IMPORTANTE 
Premier Wever - Croes a sigui bisa: 'basa riba e proposicion 
aki a tuma varios decision, for di cual e dosnan principal ta: 

















= x a 

(1) Lo introduci legislacion pa stop importacion di e vehiculonan 
pa un tempo y 

(2) e otro decision ta, cu lo bin cu un moratorio riba dunamento 
di permiso, pa trece poco trankilidad den e mercado na Aruba. 
Mientrastanto ta sigui traha pa bin cu un ruta alternativo pa 
uzo di e UTV/ATV nan. Banda di esaki ta calculando kico ta e 
maximo cu Aruba por carga di e vehiculonan aki. 
‘Proximamente ora cu e proyectonan ta den fasenan mas 
avansa, e comision lo duna mas informacion di esaki.' 





Pa conclui, Prome Minister a expresa di ta sumamente contento 
cu e trabou eherci den e comision. Tambe cu tin un consencus 
cu e actividad ta un distraccion sano, pero cu mester crea un 
balansa pa tur esnan cu practica esaki hacie den forma safe, 
sin causa mucho daño na naturalesa. 

MINISTER URSELL ARENDS 
Integridad, Naturalesa, Transporte y 
Cuido di Grandinan 

Vice Prome Minister 























Mayoria di candela riba dump di Parkietenbos ta wordo 
sendi intencionalmente. Esaki por ta simplemente di mala fe 
individual of pa pusha metanan politico y pa pone preshon riba 
Gobierno. Candela intencional di parti di Serlimar no tin, aunke 
cu por sosode cu movemento di sushi door di trahadornan ta 
crea condicion cu ta causa candela. 


Minister Ursell Arends a tuma nota di un narrativo cu ta wordo 
crea cu constantemente tin candela cu spontaan ta sende/ 
explota riba dump. E version aki di candela na Parkietenbos 
ta regularmente di banda di esnan cu kier pone preshon riba 
Gobierno pa sera dump. Minister Arends a indica cu aunke 
dump ta un problema serio, na e momento aki no por sera 
esaki sin cu ta habri un otro y ta simplemente pasa e problema 
di un bario pa otro. 


Den fin di siman atrobe tabata tin un candela riba dump. "Acto 
di cende candela riba dump tambe ta un acto criminal cu lo 
ser persigui", Minister Arends ta enfatisa. Lo tuma tur paso 
necesario pa evita cu candelanan wordo sendi den futuro y 


"A 





nos ta prepara pa persigui e malechornan cu tur peso di ley 
posibel”. 


E cosnan aki ta pasa ora tin tiki wowo pa mira kico tur ta 
andando riba e tereno di dump cu actualmente ta maneha 
door di Serlimar. Pero poco poco e situacion aki ta bai cambia. 
Siman pasa nos hendenan a logra captura imagen di e persona 
cu intencionalmente a sende e candela. Nos ta acumulando 
pruebanan di acto castigabel manera esaki cu ta causa daño 
na salud di habitantenan den bario y riba nos medio ambiente. 
Minister Arends lo no tolera esaki sin mas y den e ultimo caso 
aki a entrega un keho na Ministerio Publico acompaña cu 
pruebanan — portretnan di e malechornan den accion - pa asina 
autoridadnan por haci su investigacion y cana e caminda legal 
y penal. Facilmente por identifica esnan riba e foto y kendenan 
posiblemente a haci esaki mas biaha. 


Hopi hende ta haciendo hopi trabou y cu animo ta enfrenta e 
reto di dump. Den prome 100 dia a pone fundeshi, a prepara 
plannan pa ehecuta y ta spera resultadonan cuminsa sali den 
2022. E enfoke di Minister di Naturalesa y Gobierno ta pa 
sanea Serlimar, introduci riba nos isla un maneho moderno 
di desperdicio, y crea consciencia rond di e tema di reduci 
of re-uza. Pronto ta inicia un framework pa separa y procesa 
desperdicio, stop crecemento di e sero na Parkietenbos, y 
yega na cuminsa reduci esaki. E tarea ta enorme pero Aruba 
tin su profesionalnan y tambe un sector priva dinamico. Awor 
tin tambe un Gobierno cu compromiso pa haci e trabou. 


Nos ta invita tur persona y instancia pa sigui contribui na e 
solucion. Hunto nos por identifica tambe esnan cu ta sende 
e candela pa trese division of destruccion, teniendo bista 
riba dump. Retonan di maneho di desperdicio ta enorme, y 
mirando e falta di capital, e retonan financiero pa atende cu 
dump tambe ta grandi. Ta bai tuma henter comunidad pa uni 
na realisa no solamente e realidad di unda nos ta awo, pero e 
pasonan cu tin cu bai wordo tuma, y e tempo cu ta bai dura pa 
nos por logra mira e resultadonan di nos accionnan. Bienestar 
di nos futuro generacionnan ta depende di loke nos haci awe. 

Minister Arends ta informa: 


RWZI BUBALI PLAS LO RICIBI 
UPGRADE URGENTE 


Na november 2021, Minister Ursell Arends a yama un 
conferencia di prensa caminda a splica e urgencia pa atende 
cu e estado critico di nos medio ambiente. Dos reto grandi 
akinan ta e situacion na Parkietenbos y esun na RWZI Bubali. 
Den e conferencia ana pasa a referi na e rapport di Carmabi 
y a papia di esaki extensivamente. Lastima cu awo na januari 
2022 tin hende ta haci comosifuera Minister di Naturalesa ta 
sconde e informacion pa pueblo of cu no ta tuma e problemanan 
di naturalesa na serio. 


Durante conferencia di prensa di diaranzon 19 di januari 2022, 
Minister Arends a splica con e ta atendiendo cu varios reto 
na mes momento. Entre otro a caba di presupuesta 16 miyon 
pa upgrade inmediato di RWZI. E muraya di e bakinan di awa 
sushi eynan ta den estado fragil y e riesgo grandi pa Aruba 
ta un brote completo di e contenido di esakinan den nos awa 
na Eagle Beach. Sin kita nada di e contenido di e rapport di 
Carmabi, e riesgo catastrofal pa Aruba ta e murayanan fragil 
di RWZI. E forma pa atende cu locual Carmabi a detecta ta pa 
cuminsa na atende cu RWZI. 


E planta cu capacidad di 4,500 m3 pa dia actualmente ta 
procesa alrededor di 8,500 m3 tur dia. Den ultimo lunanan a 
tuma e prome pasonan pa reforsa e muraya y cuminsa subi e 
capacidad. Intencion ta pa subi e capacidad te 15,000 m3 pa 
dia. Claramente e planta no ta traha pa atende cu e volume cu 
e ta ricibiendo, pero esaki no ta cos di awor. Pero e momento a 
yega pa coregi e fout aki. Mas ainda, inversionnan lo wordo haci 
cu bista pa futuro y ta intencion pa ya caba subi e capacidad, 
mirando e fluho cu ta spera den e proximo afianan. 


"Urgent fix" na e facilidad tabata necesario y un prioridad. 
Minister Arends ta comenta y Gobierno a aloca e fondonan 
necesario pa cuminsa di biaha cu esaki. Dentro di aña 2023 
tin pensa di presupuesta un gran parti di e total cu ta necesario 





pa un planta nobo, cu e abilidad pa procesa un cantidad di awa 
hopi mas grandi. Asina por segura cu no ta bai mester enfrenta 
e reto aki atrobe dentro di poco tempo. 


Tur informacion di e Carmabi rapport y tambe e pasonan 
cu mester ser tuma a wordo presenta na e board di AHATA, 
mirando cu e hotelnan ta partners strategico di Gobierno den e 
plannan pa futuro di RWZI Bubali. Minister Arends ta comenta 
cu e reunion aki a bai positivo y cu e industria hotelero a mustra 
di ta dispuesto pa colabora den tur sentido cu un solucion a 
corto plaso. A largo plaso tambe nan lo participa y nan kier 
contribui na solucion duradero. 


Finalmente Minister Arends kier segura cu gobierno tin salud 
di tur cuidadano na pecho. No obstante ta pidi tur hende tene 
cautela na e manera con ta interpreta y presenta e resultadonan 
di Carmabi rapport. Mientras e situacion no ta placentero y 
den algun areanan e nivel higienico no ta optimal, na ningun 
momento desde cu e raport a wordo publica na 2019 a surgi un 
brote di malesa cu por ta peliger pa salubridad general. Asina 
mes Gobierno ta tumando pasonan extra pa mitiga cualkier 
riesgo, incluso realoca awa ricibi pa reduci e cantidad na RWZI 
Bubali. 


"Mi ta bin for di sector di hotelero. Mi tin hopi tempo ta pidi 
atencion pa e situacion serio na RWZI y Bubali Plas. Awor no 
ta momento pa crea panico, e situacion aki no ta nobo. Nos 
mester haci loke nos a haci. Nos a pone man na obra y nos a 
reforsa e murayanan di RWZI, nos a finalisa plannan concreto 
pa expande capacidad di planta, nos a pone fondo disponible 
pa atende cu esaki y pa trese tecnologia nobo den e planta. Mi 
atencion ta pa trese solucion, no debate politico. 


Nos tur, sea directo of indirectamente ta come y bebe for di 
turismo. Bida y salud di nos hendenan y nos turistanan ta 
di igual importancia. Di otro banda nos ta logra nada ora ta 
propaganda rond mundo cu nos awanan ta contamina y no 
ta safe. P'esey mi ta urgi un biaha mas pa tur hende anda 
cu cautela cu e informacion pasobra tur esnan cu kier haci 
propaganda negativo di Aruba sperando riba un beneficio 
politico, ta haci un asalto riba nos turismo y riba nos tur. 


Gabinete Wever - Croes JI 

MINISTER. XIOMARA MADURO 





Dia di Betico 2022: 
MINISTER XIOMARA MADURO A BISHITA 
IMELDA KLEUTERSCHOOL 


En conexion cu celebracion Dia di Betico, Minister di 





















Cultura a bishita Imelda Kleuterschool. E mandatario 
a pasa den e klasnan y a conta over di Betico Croes 
nos Libertador y e motibo cu ta celebra Dia di Betico. 
A invita e muchanan pa participa den e competencia di 
pintura relaciona cu Dia di Betico y asina como mucha 
chikito expresa nan imaginacion riba Betico Croes. 





Ademas a invita e muchanan pa hunto cu nan 








mayornan sintonisa e programanan na television 
relaciona cu Dia di Betico. Minister Xiomara Maduro 
a gradici e docentenan pa sigui educa nos muchanan 
riba e historia di Betico y locual ela nifica pa nos pais 
Aruba y su logronan. 

Minister di Finansa y Cultura 


“UN PUEBLO UNI, 
HAMAS POR SER VENCI” 


Den nomber di Gobierno di Aruba 
Minister di Finansa y Cultura 


Ta invita pueblo di Aruba pa 


Sintonisa via canalnan local di TV 


Dia di Betico 

















PROGRAMANAN RELACIONA CU 
CELEBRACION DIA DI BETICO 2022: 





MANIFESTACION CULTURAL 
Fecha: Dialuna, 24 di januari 2022 
Orario: 8:00 pm - 9:30 pm 
CEREMONIA PROTOCOLAR 
Fecha: Diamars, 25 di januari 2022 
Orario: 9:00 am -10:30 am 
COMPETENCIA KIBRA COCO 


Fecha: Diamars, 25 di januari 2022 
Orario: 5:00 pm - 6:30 pm 

Departamento di Impuesto: 


NO TIN CAMBIO DEN E TARIFA 
DI INKOMSTENBELASTING Y 
LOONBELASTING PA AÑA 2022 


E tarifa ta keda igual cu esun di aña 2021 


Manera conoci, e tarifa cu ta uza pa calcula e suma di inkomstenbelasting ta valido tambe pa calcula e suma 
di loonbelasting. E tarifa aki ta hopi importante tanto pa e personanan priva como e doñonan di trabou. Pa 
aña 2022 e tarifa di inkomstenbelasting y loonbelasting no a conoce niun cambio y pues ta keda igual cu 
esun di aña 2021. Esaki ta encera tambe cu e suma liber di impuesto ta keda Afl. 28.861. 


E TABEL DI INKOMSTENBELASTING/LOONBELASTING 2022 


E tabel di tarifa di inkomstenbelasting/loonbelasting 2022 ta como lo siguiente: 





Suma liber di impuesto (belastingvrije som): Afl. 28.861,- 





Na un entrada di mas cu e suma menciona e suma di impuesto ta bira e suma menciona den 
den kolom I, pero no mas cu e suma kolom III hunto cu e suma calcula a base di e 
menciona den kolom II, porcentahe menciona den kolom IV. 

Ta calcula e porcentahe riba e parti di entrada cu ta 
surpasa e suma menciona den kolom I. 





| Il Ill IV 
1. - 34.930 - 12,00% 
2. 34.930 65.904 4.191,60 23,00% 
3. 65.904 147.454 11.315,62 42,00% 
4. 147.454 - 45.566,62 52,00% 














Departamento di Impuesto tin un Excel file cu contribuyentenan por uza pa calcula e suma di impuesto 
automaticamente. E file aki yama ‘Rekenhulp berekening IB/LB 2022" y por baha esaki di e website: 


www.impuesto.aw 

ROCCO TJON 


A REUNI CU FUNDACION AUTISMO ARUBA 
(FAA) Y A PRESENTA PLANNAN PA 2022 


Diahuebs mainta, Minster di Husticia y Asuntonan Social Sr. 
Rocco Tjon conhuntamente cu Minister di Enseñansa y Deporte 
Sr. Endy Croes a reuni cu directiva di Fundacion Autismo Aruba 
(FAA) kende a presenta algun material cu a wordo crea pero 
tambe plannan di FAA pa cu aña 2022. 





























Fundacion Autismo Aruba a conduci diferente campaña 
durante aña 2021, pa asina conscientisa comunidad tocante 
e tematica di Autismo y Inclusion na Aruba. Durante e periodo 
aki FAA a logra traha cu diferente studiantenan pa asina crea 
material y plannan pa por sigui promove e tema di inclusion 
na Aruba, specialmente den areanan di educacion, social y 
salubridad. 








Durante e reunion aki, a keda presenta e thesis titula 
“Recommendations to reduce the socio-structural barrier 
“access to training” faced by educators in mainstream primary 
schools of Aruba to provide ASD-inclusive education” pa Sr. 
Ken Thiel, kende a caba su estudio na The Hague University 
of Applied Sciences. Tambe ilustra e proyecto di “Fidget Toys 
Manual” cual ta un guia pa educadornan, presenta pa Shaylee 
Loopstok y Jary-Ann Geerma di IPA. Por ultimo, a toca tambe 
algun tema cu FAA tin den preparacion pa cu e siman di 
Inclusion na April 2022. 


FRA 

Departamento di Salud Publico: 
UPDATE 20 DI JANUARI 2022 


Segun resumen di awe 257 persona a recupera y un total di 
232 caso nobo di COVID-19 a keda registra di cual 25 ta no- 
residente. E cifranan aki ta representa un ‘Positivity rate’ bou 
di nos residentenan di 55%. 

E cantidad di casonan activo di COVID-19 pa awe ta 1156 y 
cantidad di fayecidonan relaciona cu COVID-19 ta 187. Datos 
ta ¡ilustra casonan nobo di COVID cu un averahe semanal di 


306 caso pa dia y un averahe di 'positivity rate' semanal di 
61% pa dia. 


Actualmente na Aruba tin 36 persona interna cu of debi na 
COVID di cual den ICU tin 3 persona y riba piso general tin 33. 
Na Colombia tin actualmente 6 persona den ICU y ninguno (0) 
riba piso general. 


20/1/2022 RESIDENTE NO-RESIDENTE 


Casonan Nobo 207 
1037 


26442 


Activo 
Recupera 
Positivo 
Morto 


Vacuna 


Hospitalisa 
AUA 


ICU 





| VACUNA 


I 


Fiha EEE di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur A hermentnan 
cu nos tin pa caba cu e virus aki na nos isla! 


Ami si" 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

